# צ'ארלס השלישי, מלך הממלכה המאוחדת

צ'ארלס השלישי, מלך הממלכה המאוחדת
Charles III, King of the United Kingdom|  |
| המלך צ'ארלס השלישי, יולי 2024 |
|
לידה |
14 בנובמבר 1948 (בן 77) אנגליה ארמון בקינגהאם, לונדון, אנגליה, הממלכה המאוחדת |
|
שם מלא |
צ'ארלס פיליפ ארתור ג'ורג' מאונטבטן-וינדזור Charles Philip Arthur George Mountbatten-Windsor |
|
שם לידה | Prince Charles Philip Arthur George Windsor of Edinburgh  |
|
מדינה | הממלכה המאוחדת הממלכה המאוחדת |
|
מקום מגורים | * בית קלרנס
* Birkhall
* Llwynywermod
* הייגרואוב
* ארמון סנט ג'יימס
* ארמון בקינגהאם
 |
|
תארים |
הוד מלכותו מלך הממלכה המאוחדת (וממלכות חבר העמים הבריטי) |
|
השקפה דתית |
נצרות-אנגליקנית |
|
בת זוג |
דיאנה ספנסר (1981–1996) קמילה פרקר בולס (2005 ואילך) |
|
ילדים |
ויליאם, נסיך ויילס הנסיך הארי, דוכס סאסקס |
|
מספר ילדים |
2  |
|
שושלת בית וינדזור |
|
אב |
הנסיך פיליפ, דוכס אדינבורו |
|
אם |
אליזבת השנייה, מלכת הממלכה המאוחדת |
|
יורש העצר |
ויליאם, נסיך ויילס |
|

מלך הממלכה המאוחדת (וממלכות חבר העמים הבריטי)|
8 בספטמבר 2022 – מכהן (3 שנים ו־10 חודשים) |
|
→ אליזבת השנייה |

 |
|

נסיך ויילס|
26 ביולי 1958 – 8 בספטמבר 2022 (64 שנים) |
| מונרך בתקופה |
אליזבת השנייה |
|
→ הנסיך אדוארדהנסיך ויליאם ← |

 |
|

דוכס קורנוול, דוכס רות'סיי|
6 בפברואר 1952 – 8 בספטמבר 2022 (70 שנה) |
| מונרך בתקופה |
אליזבת השנייה |
|
→ הנסיך אדוארדהנסיך ויליאם ← |

 |
|

רוזן מריונת' וברון גריניץ'|
9 באפריל 2021 – 8 בספטמבר 2022 (שנה ו־5 חודשים) |
| מונרך בתקופה |
אליזבת השנייה |
|
→ הנסיך פיליפהתמזג עם הכתר ← |

 |
|

דוכס אדינבורו|
9 באפריל 2021 – 10 במרץ 2023 (שנה ו־11 חודשים) |
| מונרך בתקופה |
אליזבת השנייה |
|
→ הנסיך פיליפ, דוכס אדינבורוהנסיך אדוארד, דוכס אדינבורו ← |

 |
|
שירות ביטחוני |
|
השתייכות |
הצבא הבריטי, הצי המלכותי הבריטי  |
|
דרגה |
פילדמרשל  |
|   |

צ'ארלס בפגישה עם הנשיא בוש
צ'ארלס (אז נסיך ויילס), 1974
המלך **צ'ארלס השלישי** (שמו הפרטי המלא: **צ'ארלס פיליפ ארתור ג'ורג'**, באנגלית: **Charles Phillip Arthur George**;‏ נולד ב-14 בנובמבר 1948) הוא מלך הממלכה המאוחדת של בריטניה הגדולה ושל 14 ממלכות חבר העמים הבריטי.

צ'ארלס היה יורש העצר לתקופה הארוכה ביותר בתולדות מלכי בריטניה, 70 שנה ו-7 חודשים (החל מעליית אמו המלכה אליזבת השנייה למלוכה ב־6 בפברואר 1952, כאשר היה בן שלוש, ועד לפטירתה ב-8 בספטמבר 2022) ובמהלכה כונה נסיך ויילס. הוא המונרך הבריטי המבוגר ביותר שנכנס לתפקיד, בגיל 73‏. טקס הכתרתו הרשמי נערך במנזר וסטמינסטר ב-6 במאי 2023.

צ'ארלס ה-3 במדים צבאיים
## קורות חייו

צ'ארלס נולד בארמון בקינגהאם בלונדון בנובמבר 1948. הוא בנם הבכור של פיליפ, הדוכס מאדינבורו ואשתו הנסיכה אליזבת, בתם הבכורה של ג'ורג' השישי, מלך הממלכה המאוחדת ואליזבת, המלכה האם. ב-15 בדצמבר 1948 הוא הוטבל בחדר המוזיקה של הארמון על ידי הארכיבישוף מקנטרברי, ג'פרי פישר. מות סבו בשנת 1952 והכתרת אימו למלכה הפכו את צ'ארלס ליורש העצר של הממלכה המאוחדת. בתור יורש העצר הוא קיבל את התארים דוכס קורנוול ודוכס רות'סיי. מצד אביו הוא שייך לבית גליקסבורג, בית המלוכה הדני.
כנהוג בילדי המעמד הגבוה באותה התקופה, על חינוכו בין גיל חמש לשמונה הייתה אחראית אומנת. ארמון בקינגהאם הודיע בשנת 1955 כי צ'ארלס ילמד בבית ספר ולא בחינוך ביתי, כפי שלמדו כל בני המלוכה הבריטית לפניו. ב-7 בנובמבר 1956 החל צ'ארלס ללמוד בבית הספר היל האוס אשר נמצא במערב לונדון. צ'ארלס למד גם בשני בתי ספר שבהם למד אביו בילדותו: מכינת צ'אם בברקשייר, אנגליה ובית הספר גורדונסטון בצפון-מזרח סקוטלנד (אותו תיאר מאוחר יותר כ"גיהנום עלי אדמות"). באוקטובר 1967 התקבל לטריניטי קולג בקיימברידג' שבו למד אנתרופולוגיה, ארכאולוגיה והיסטוריה. צ'ארלס הוא היורש הראשון שהשלים תואר אוניברסיטאי.

הוא נשא בתואר "נסיך ויילס", תוארו המסורתי של יורש העצר, החל משנת 1958 אולם טקס הענקת התואר נערך באופן רשמי רק ב-1 ביולי 1969, בטירת קרנארבון בצפון ויילס.

בשנת 1976 הקים את קרן הצדקה של הנסיך צ'ארלס, שהתרחבה מאז ופעילה עד היום. כמיליון צעירים בריטיים נעזרו בשירותי הקרן.

החל מ-16 ביוני 2012, כשהיה יורש העצר, צ'ארלס הוא פילדמרשל בצבא הבריטי, אדמירל הצי בצי הבריטי ומרשל בחיל האוויר הבריטי. אלה הדרגות הבכירות ביותר בכל זרוע של הכוחות המזוינים של בריטניה.

לפי פרסום בסאנדיי טיימס, בין השנים 2011 ל-2015 קיבל צ'ארלס שלושה מיליון דולר במזומן מראש ממשלת קטר לשעבר, בשלוש פגישות אישיות שקיים עם הבכיר הקטרי חמד בן גאסם בן גאבר אל-ת'אני. הכסף הגיע במזוודה, בתרמיל ובשקיות של כלבו לונדוני. בתגובה לפרסום מסרה לשכתו כי מדובר בכספי תרומות שהועברו מיד לקרן צדקה של הנסיך.

ב-8 בספטמבר 2022, לאחר פטירתה של אמו המלכה אליזבת השנייה, היה למלך הממלכה המאוחדת וראש חבר העמים הבריטי.

ב-5 בפברואר 2024 הודיע בית המלוכה הבריטי כי המלך צ'ארלס חולה בסרטן.

### נישואיו וחייו האישיים

הרומן בינו לבין קמילה רוזמרי שנד החל במשחק פולו ב-1970. צ'ארלס לא מיהר להתחתן, הוא התגייס לצי וקמילה עזבה אותו והתחתנה עם אנדרו פרקר-בואלס ב-1973. קמילה וצ'ארלס נשארו בקשרי ידידות, גם אחרי שצ'ארלס נישא לליידי דיאנה ספנסר ב-1981.

#### חתונת צ'ארלס ודיאנה

 ערך מורחב – **חתונת הנסיך צ'ארלס וליידי דיאנה ספנסר**

ב-29 ביולי 1981 התחתן עם הליידי דיאנה לבית ספנסר בת ה-19 בקתדרלת סנט פול. בטקס נכחו 3,500 מוזמנים. לאחר הנישואים קיבלה דיאנה את התואר "הנסיכה מוויילס".

לצ'ארלס ודיאנה נולדו שני בנים:

* הנסיך ויליאם (נ'-1982), כיום נסיך ויילס, הראשון בסדר ירושת הכתר, מי שעתיד להיות מלך לאחר צ'ארלס. ויליאם התחתן עם קתרין מידלטון בשנת 2011. מויליאם וקתרין נולדו לצ'ארלס שלושה נכדים: ב-22 ביולי 2013 נולד נכדו הבכור, הנסיך ג'ורג', ב-2 במאי 2015 נולדה הנסיכה שארלוט, וב-23 באפריל 2018 נולד הנסיך לואי.
* הנסיך הארי (נ'-1984), כיום דוכס סאסקס, נמצא במקום החמישי (אחרי הנסיך לואי) בסדר הירושה. בשנת 2018 התחתן עם מייגן מארקל. מהארי ומייגן נולדו לצא'רלס שני נכדים: ארצ'י, נולד ב-6 במאי 2019 וליליבת נולדה 4 ביוני 2021.

צ'ארלס ודיאנה התגרשו רשמית ב-28 באוגוסט 1996 ככל הנראה עקב הרומן של צ'ארלס עם קמילה, שהתגרשה מבעלה שנה קודם לכן ב-1995. בשנת 1997 נהרגה דיאנה בתאונת דרכים. בתקופה שאחרי מותה של דיאנה היחסים בין צ'ארלס לקמילה נשארו בצל, אולם לקראת סוף שנות ה-90 החלו השניים להופיע בפומבי באירועים רשמיים, תוך שהם מקפידים להגיע לחוד ולעזוב לחוד. בשנת 2001 הפך הקשר לפומבי כאשר צ'ארלס נשק לקמילה לעיני המצלמות ומאז הופיע עימה גם לאירועים ממלכתיים רשמיים.

#### חתונת צ'ארלס וקמילה

 ערך מורחב – **חתונת הנסיך צ'ארלס וקמילה פארקר בולס**

ב-9 באפריל 2005 התחתן צ'ארלס בשנית עם קמילה פרקר בולס בטירת וינדזור. החתונה נערכה בטקס אזרחי, משום שלפי חוקי הכנסייה האנגליקנית, מי שהתגרש אינו רשאי להינשא שוב בטקס דתי. המלכה לא השתתפה בטקס, אולם בירכה את בני הזוג אחריו. השניים קיבלו גם את ברכתו של הארכיבישוף מקנטרברי.

עד להכתרתו למלך הממלכה המאוחדת, התגורר צ'ארלס בבית קלרנס בלונדון, בו נהגה להתגורר המלכה האם, אליזבת בווס-ליון. קודם למותה של המלכה האם התגורר בארמון סנט ג'יימס.

### טקס ההכתרה למלך

 ערך מורחב – **הכתרת צ'ארלס השלישי וקמילה**

עם מותה של אמו, היה צ'ארלס למלך הממלכה המאוחדת מתוקף היותו יורש העצר. אין הכרח לקיים טקס הכתרה כדי שיינתנו לו כל הסמכויות המלכותיות.

טקס ההכתרה התקיים ב-6 במאי 2023, שמונה חודשים ממותה של המלכה אליזבת'. במקרה של אמו, אליזבת השנייה, התקיים טקס ההכתרה ב-2 ביוני 1953, שישה עשר חודשים לאחר היותה למלכה בפועל, ב-6 בפברואר 1952. צ'ארלס הוכתר למלך בשעה 14:00 בכנסיית וסטמינסטר שבלונדון, את הטקס הוביל הארכיבישוף מקנטרברי.

בשנת 2023 הופיע ברשימה השנתית טיים 100 של מגזין טיים.

## כתיבתו

צ'ארלס חיבר כ-30 ספרים, חלק בעצמו וחלקם ביחד עם מחברים אחרים. כמו כן אייר את אחד מהספרים וכתב מספר הקדמות לסופרים אחרים. כל התמלוגים מהספרים נתרמים לקרנות צדקה, בהן קרן הצדקה של הנסיך צ'ארלס.

## תוארי המלך ואשתו

מיום לידתו נשא צ'ארלס בתואר "הוד מעלתו המלכותית הנסיך צ'ארלס מאדינבורו". החל משנת 1952, עת הוכתרה אימו למלכה, הוענק לנסיך צ'ארלס התואר דוכס קורנוול, והתארים הסקוטיים: דוכס רות'סיי, הרוזן מקאריק, ברון רנפרו, שליט האיים והלורד העליון והאוצר של סקוטלנד.

בשנת 1958 העניקה לו המלכה אליזבת את התואר נסיך ויילס, תואר מסורתי המוענק ליורשי העצר הבריטיים מאז שנת 1301. ב-1 ביולי 1969 הוכתר בתואר זה בטקס רשמי שהתקיים בטירת קרנארפון בוויילס. באנגליה, בוויילס ובצפון אירלנד היה מקובל לכנותו "הוד מעלתו המלכותית, הנסיך מוויילס" ובסקוטלנד "הוד מעלתו המלכותית, דוכס רות'סיי".

תוארו המלא טרם עלותו לכס היה: "הוד מעלתו המלכותית הנסיך צ'ארלס פיליפ ארתור ג'ורג', הנסיך מוויילס, והרוזן מצ'סטר, דוכס קורנוול, דוכס רות'סיי, דוכס אדינבורו, הרוזן מקאריק, הברון מרנפרו, אדון האיים והנסיך והאוצר הגדול של סקוטלנד, אביר מסדר הבירית, אביר מסדר הדרדר, אביר מסדר האמבט, אביר מסדר ההצטיינות, אביר מסדר אוסטרליה, חבר במסדר משרתי המלכה, חבר המועצה המלכותית ועוזר המלכה".

לאחר נישואיה לצ'ארלס נקראה קמילה פרקר "הוד מעלתה המלכותית, דוכסית קורנוול". קמילה פרקר בחרה שלא להשתמש בתואר נסיכת ויילס כדי לא לפגוע בזכרה של דיאנה, הנסיכה מוויילס, המזוהה בציבור כ"נסיכת ויילס". התואר דוכסית קורנוול תקף רק באנגליה ובוויילס. בסקוטלנד נקראה קמילה פרקר בולס - "הוד מעלתה המלכותית, הדוכסית מרות'סיי".

לאחר מות אביו, הנסיך פיליפ ב-9 באפריל 2021, ירש ממנו צ'ארלס את תואר דוכס אדינבורו.

### תאריו לאורך השנים

* 14 בנובמבר 1948 – 6 בפברואר 1952: הוד מעלתו המלכותית הנסיך צ'ארלס מאדינבורו
* 6 בפברואר 1952 – 26 ביולי 1958: הוד מעלתו המלכותית הנסיך צ'ארלס, דוכס קורנוול (ובסקוטלנד: דוכס רות'סיי)
* 26 ביולי 1958 – 9 באפריל 2021: הוד מעלתו המלכותית הנסיך צ'ארלס, נסיך ויילס, דוכס קורנוול
* 9 באפריל 2021 – 8 בספטמבר 2022: הוד מעלתו המלכותית הנסיך צ'ארלס, נסיך ויילס, דוכס קורנוול, דוכס אדינבורו
* 8 בספטמבר 2022 ואילך: הוד מלכותו המלך צ'ארלס השלישי

צ'ארלס יחד עם הוריו ואחותו אן, אוקטובר 1957
### תוארו המלא כמלך

המלך הוא ראש המדינה של כל אחת מנחלותיו בנפרד. בהחלטה משנת 1953 נקבע כי תוארו של המונרך ישתנה בכל אחת מהמדינות, להגברת תחושת מחויבותו לאותה מדינה ללא משוא פנים על פני שטחי מלכותו האחרים. תוארו הרשמי בבריטניה הוא "**צ'ארלס השלישי, בחסד האל, של הממלכה המאוחדת של בריטניה הגדולה וצפון אירלנד, ושל שאר נחלותיו ואדמותיו, מלך, ראש חבר העמים, מגן האמונה**".

קיצורו של התואר הזה עתיד להופיע בלטינית, בראשי תיבות, על כל מטבע בריטי: Charles III D G Rex F D. על מטבעות שמונפקים לשימוש מחוץ לבריטניה - בטריטוריות בריטיות או במדינות עצמאיות המכירות בו כמלכן, עתיד להופיע הכיתוב: "המלך צ'ארלס השלישי" בלא תוספת, או תוארו המקומי, דוגמת:

* בקנדה: "צ'ארלס השלישי, בחסד האל, של הממלכה המאוחדת, קנדה ושאר נחלותיו ואדמותיו, מלך, ראש חבר העמים, מגן האמונה"
* באוסטרליה: "צ'ארלס השלישי, בחסד האל, מלך אוסטרליה ושאר נחלותיו ואדמותיו, ראש חבר העמים"

תוארו המלא כולל בתוכו את כל המדינות שבראשן הוא עומד, על פי סדר כניסתן לחסות הממלכה המאוחדת וחבר העמים הבריטי. בשיחה עמו הנוהג הוא לפנות אליו בתחילה כ"הוד מלכותך" ובהמשך השיחה "אדוני".

## שלטי האצולה כנסיך ומלך

* שלט האצולה של הנסיך מוויילס
 שלט האצולה של הממלכה המאוחדת עם תגית לבנה בעלת שלושה קצוות ומעל שלט האצולה של ויילס מוכתר בכתר יורש העצר
* שלט האצולה של דוכס רות'סיי
 סמל אדון האיים וסמל הנאמן העליון מחולקים לרבעים, מעליהם סמל סקוטלנד מושחת בתגית שחורה עם שלושה קצוות
* נוצות נסיך ויילס
 שלוש נוצות יען מאוגדות על ידי כתר מוזהב וסרט הנושא את מוטו הנסיך "אני משרת"
* שלט האצולה של צ'ארלס כמלך הממלכה המאוחדת
* המונוגרמה המלכותית של המלך צ'ארלס השלישי

## מטבעות ושטרות עם דיוקנו

כנהוג בממלכה ב-110 השנים האחרונות, עוצבו בספטמבר 2022 והוצגו מטבעות של 50 פני ו-5 פאונד הנושאים את דיוקנו של המלך החדש צ'ארלס השלישי. המטבעות עוצבו על ידי הפסל הבריטי מרטין ג'נינגס ומטבע ה-50 פני הופץ לשימוש.

באוקטובר 2023 הונפק לראשונה הסט המלא בעיצוב החדש עם דמותו של המלך, כשהצד האחורי נושא איורים מן החי והצומח בממלכה. מטבעות 50 פני ו-1 פאונד הופצו בהמשך לשימוש הציבור, ושאר הערכים הונפקו לאספנים בלבד, וישוחררו לציבור בעתיד לפי הצורך במטבעות נוספים בשוק. מטבעות הנושאים את דיוקנו עדיין נדירים בשוק.

שטרות עם דמותו של המלך צ'ארלס השלישי שוחררו החל מ-חודש יוני 2024 בהדרגה, ללא החלפה המונית של שטרות. רק במקרים בהם יש בלאי בשטרות הקודמים, שעליהם דיוקן המלכה אליזבת השנייה, הם מוחלפים בשטרות דומים חדשים שעליהם מופיע המלך החדש.

## יחידות הצבא תחת פיקודו

המלך צ'ארלס נושא בדרגות הכבוד פילדמרשל בצבא הבריטי, אדמירל הצי הבריטי ומרשל חיל האוויר הבריטי החל מ-2012 (כלומר עוד כשהיה נסיך ויילס), והוא מפקדו הסמלי של צבא בריטניה.

בתור נסיך היה מפקדם הסמלי של מספר גדודים וחילות (בסוגריים: תאריך תחילת כהונתו):

* הרגימנט הוולשי המלכותי (1 ביולי 1969)
* המשמר הוולשי (1 במרץ 1975)
* כוחות המילואים של חיל האוויר הקנדי (11 ביוני 1977)
* רגימנט צ'שייר (11 ביוני 1977: פורק בשנת 2007, כיום הרגימנט המרסיאני)
* גדוד הסוסים של הלורד סטרת'סקונה (11 ביוני 1977)
* הרגימנט המוצנח (11 ביוני 1977)
* הכוחות המשוריינים המלכותיים של אוסטרליה (11 ביוני 1977)
* רגימנט קלעי גורקה המלכותי (11 ביוני 1977)
* חיל האוויר המלכותי הניו זילנדי (11 ביוני 1977)
* הרגימנט המלכותי של קנדה (11 ביוני 1977)
* הקלעים של ויניפג (11 ביוני 1977)
* הרגימנט המלכותי של האוקיינוס השקט (8 באוגוסט 1984)
* משמר הדרגונים המלכותי הקנדי (17 בספטמבר 1985)
* כוחות הצבא האוויריים (1 במרץ 1992)
* משמר הדרגונים המלכותי (1 ביולי 1992)
* Royal Air Force Valley‏ (1 באפריל 1993)
* גדודי ההילנדרס (1 בספטמבר 1994)
* המשמר השחור (1 ביולי 2003)
* משמר הדרגונים של המלכה (1 ביולי 2003)
* הרגימנט המלכותי (1 ביולי 2003)

## צ'ארלס, היהודים וישראל

כיורש עצר היה צ'ארלס פטרונם של המוזיאון היהודי בלונדון, קרן יום השואה, ארגון הסעד היהודי, ותנועת הנוער בריגדת הבנים והבנות היהודיים. לאחר ביקורו בקרקוב שבפולין וחשיפתו לקשיי התושבים היהודיים במקום, תרם להקמת מרכז הקהילה היהודית. לאורך השנים גם יצא נגד האנטישמיות וביקר בבתי כנסת רבים בבריטניה. כמקובל עם כניסתו לתפקיד המלך, נפגש צ'ארלס בספטמבר 2022 עם מנהיגים דתיים בממלכה ובהם הרב הראשי אפרים מירוויס. מתוך התחשבות בשעת כניסת השבת, הפגישה הוקדמה כדי לאפשר לרב להשתתף בה.

המלך צ'ארלס היה ידוע בקשרי הידידות שיצר עם הרב הראשי של הממלכה המאוחדת לשעבר יונתן זקס.

### ביקוריו בישראל

בניגוד לאימו, אליזבת, צ'ארלס ביקר בישראל שלוש פעמים: בפעם הראשונה בהלוויית יצחק רבין ב-1995, בפעם השנייה בהלוויית שמעון פרס ב-2016 וביקורו האחרון נערך בינואר 2020 במסגרת האירועים לציון 75 שנה לשחרור מחנה ההשמדה אושוויץ־בירקנאו. בביקורו האחרון הגיע גם לבית לחם. באותו ביקור הגיע צ'ארלס לקברה של סבתו הנסיכה אליס מבאטנברג, שהצילה יהודים בזמן השואה ביוון, קברה נמצא בהר הזיתים בירושלים, לשם הועלו עצמותיה כמה שנים לאחר מותה.

## אילן יוחסין

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| גאורגיוס הראשון, מלך היוונים |   | אולגה קונסטנטינובנה, הנסיכה הגדולה של רוסיה |   | לודוויג פון באטנברג |   | ויקטוריה, נסיכת הסן |   | ג'ורג' החמישי, מלך הממלכה המאוחדת |   | מרי מטק |   | קלוד ג'ורג' בווס-ליון, רוזן סטראטמור וקינגהורן הארבעה-עשר |   | ססיליה בווס-ליון, רוזנת סטראטמור וקינגהורן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אנדראס, נסיך יוון ודנמרק |   |   |   |   |   | אליס, נסיכת באטנברג |   |   |   |   |   | ג'ורג' השישי, מלך הממלכה המאוחדת |   |   |   |   |   | אליזבת, המלכה האם |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | הנסיך פיליפ, דוכס אדינבורו |   |   |   |   |   |   |   |   |   |   |   |   |   | אליזבת השנייה, מלכת הממלכה המאוחדת |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **צ'ארלס השלישי, מלך הממלכה המאוחדת** |
|

## סדר הירושה לכתר הבריטי

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   | ~~אליזבת השנייה~~
~~אליזבת השנייה~~  |   |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   | **צ'ארלס השלישי(המלך הנוכחי)צ'ארלס השלישי(המלך הנוכחי)** |   |   |   |   |   | אנדרו מאונטבאטן-וינדזור **(8)**
 אנדרו מאונטבאטן-וינדזור **(8)** |   |   |   | הנסיך אדוארד דוכס אדינבורו **(15)**
 הנסיך אדוארד דוכס אדינבורו **(15)** |   |   |   |   | אן, הנסיכה המלכותית **(18)**
 אן, הנסיכה המלכותית **(18)** |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| ויליאם נסיך ויילס **(1)**
 ויליאם נסיך ויילס **(1)** |   | הנסיך הארי דוכס סאסקס **(5)**
 הנסיך הארי דוכס סאסקס **(5)** |   | הנסיכה ביאטריס **(9)**
 הנסיכה ביאטריס **(9)** |   | הנסיכה יוג'יני **(12)**
 הנסיכה יוג'יני **(12)** |   |   | ג'יימס, רוזן וסקס **(16)**
 ג'יימס, רוזן וסקס **(16)** |   | פיטר פיליפס **(19)**
 פיטר פיליפס **(19)** |   | זארה טינדל **(22)**
 זארה טינדל **(22)** |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   | הנסיך ג'ורג' מוויילס **(2)**
 הנסיך ג'ורג' מוויילס **(2)** |   | הנסיך ארצ'י מסאסקס **(6)**
 הנסיך ארצ'י מסאסקס **(6)** |   | סיינה אליזבת מפלי מוצי **(10)**
 סיינה אליזבת מפלי מוצי **(10)** |   | אוגוסט ברוקסבנק **(13)**
 אוגוסט ברוקסבנק **(13)** |  | ליידי לואיז וינדזור **(17)**
 ליידי לואיז וינדזור **(17)** |   |   | סוואנה פיליפס **(20)**
 סוואנה פיליפס **(20)** |   | מיה טינדל **(23)**
 מיה טינדל **(23)** |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   | הנסיכה שארלוט מוויילס **(3)**
 הנסיכה שארלוט מוויילס **(3)** |  | הנסיכה ליליבת מסאסקס **(7)**
 הנסיכה ליליבת מסאסקס **(7)** |  | אתנה מפלי מוצי **(11)**
 אתנה מפלי מוצי **(11)** |  | ארנסט ברוקסבנק **(14)**
 ארנסט ברוקסבנק **(14)** |   |   |   |   |   |  | אילה פיליפס **(21)**
 אילה פיליפס **(21)** |   | לנה טינדל **(24)**
 לנה טינדל **(24)** |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|  | הנסיך לואי מוויילס **(4)**
 הנסיך לואי מוויילס **(4)** |   |   |   |   |   |   |   |   |   |   |   |   |   |   |   |   |   |   |   |   |   |  | לוקאס טינדל **(25)**
 לוקאס טינדל **(25)** |

## קישורים חיצוניים

* אתר האינטרנט הרשמי של צ'ארלס השלישי, מלך הממלכה המאוחדת (באנגלית)

* צ'ארלס השלישי, מלך הממלכה המאוחדת, ברשת החברתית Goodreads(הקישור אינו פעיל, 12.1.2025)
* משה ריינפלד, הנסיך צ'ארלס בן 60, באתר News1 מחלקה ראשונה, 14 בנובמבר 2008
* חגית קלימן, הנסיך צ'ארלס בן 60: מה חושבים עליו בממלכה?, באתר ynet, 14 בנובמבר 2008
* ג'ונתן דימבלבי, גרדיאן, בגיל 65 הנסיך צ'רלס יודע איך להיות מלך, באתר הארץ, 17 בנובמבר 2013
* יניב חלילי, לונדון, צ'רלס אמר לדיאנה: "לא רוצה להיות נסיך ויילס היחיד ללא פילגש", באתר ynet, 30 ביולי 2017
* צ'ארלס השלישי, מלך הממלכה המאוחדת, באתר אנציקלופדיה בריטניקה (באנגלית)
* הגרדיאן – בית המלוכה לאחר הכתרת צ'ארלס השלישי, באתר Yahoo!.

## הערות שוליים